Anykščių vaikų lopšelis-darželis ,,Žiogelis“

(švietimo įstaigos pavadinimas)

\_\_\_\_\_\_\_\_\_\_\_\_\_Irena Petraitienė\_\_\_\_\_\_\_\_\_\_\_\_\_\_\_\_\_\_

(švietimo įstaigos vadovo vardas ir pavardė)

**2020 METŲ VEIKLOS ATASKAITA**

2021-01-18 Nr. 1\_\_\_\_

(data)

\_Anykščiai\_

(sudarymo vieta)

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svariausi rezultatai bei rodikliai)  Anykščių vaikų lopšelio-darželio „Žiogelis“ (toliau - Darželis) 2017-2020 metų strateginio ir 2020 metų veiklos planuose numatyti tikslai ir uždaviniai buvo orientuoti į kokybiško, šiuolaikiško ugdymo proceso organizavimą bei sveikos, saugios ir šiuolaikinius ugdymo (si) reikalavimus atliepiančios bendruomenės poreikius atitinkančios aplinkos kūrimą. Pasirinkta 2020 metų prioritetinė kryptis – daugiau dėmesio skirti specialiųjų poreikių vaikams, teikti pagalbą šeimai, organizuoti bendruomenę suburiančius renginius.  Tikslui pasiekti buvo numatyti ir įgyvendinti uždaviniai:   * Daugiau dėmesio skirti specialiųjų poreikių turintiems vaikams, teikti pagalbą šeimai. * Stiprinti bendravimo įgūdžius, gebėjimą suprasti ir išklausyti kitus. * Organizuoti bendruomenę suburiančius renginius. * Šiuolaikinės, saugios bendruomenės poreikius atitinkančios aplinkos kūrimas. * Materialinės bazės turtinimas IKT technologijomis.   2020 metais buvo ugdomi 134 vaikai (2019 m. - 127), dirbo 36 darbuotojai (33,58 etato) 2020 metai prasidėjo labai pakiliai ir darbingai. Pačioje metų pradžioje pateikėme paraišką Švietimo, mokslo ir sporto ministerijos finansuojamam Sporto rėmimo fondo projektui Fzinio aktyvumo skatinimo sričiai. Ir labai džiaugėmės, kai liepos mėn. gavom žinią, kad laimėjom ir pasirašėm sutartį.  Bet pakilia darbinga nuotaika galėjome džiaugtis tik tris mėnesius iki ekstremalios situacijos COVID-19 pandemijai Lietuvos Respublikos teritorijoje paskelbimo.  Nors ir neįprastomis sąlygomis, buvo užtikrintas nenutrūkstamas ikimokyklinis ir priešmokyklinis ugdymas. Atsižvelgiant į 2020 m. veiklos planą mokytojai: gerino ugdymo kokybę, taikė inovatyvius ugdymo metodus, sistemingai planavo ugdomąją veiklą. Metodiniuose pasitarimuose mokytojai diskutavo, kad vaikų veikla laikoma sėkminga ir įdomia, kai mokytojai pasirenka vaikams įdomias priemones, sudomina vaikus. Mokytojai pasinaudojo kvietimu fiksuoti gerąją patirtį ne tik vedant veiklas, bet ir filmuojant, įamžinant sėkmingas veiklas ar jų momentus tam, kad galėtų pasinaudoti kiti mokytojai. Patirtimi dalijosi 60 proc. mokytojų. Pastebėta, kad 90 proc. stebėtų veiklų mokytojai geba numatyti tikslus ir uždavinius orientuotus į vaikų gebėjimų ir poreikių tenkinimą. Stengiamasi atrasti naujų inovatyvių ugdymo būdų. Ugdymo procese naudojamos netradicinės ugdymo priemonės: šviesos stalai, interaktyvios lentos, interaktyvios grindys, planšetiniai kompiuteriai, robotukai.  Elektroninis dienynas- šiuolaikinė, nuolat besikeičianti ir tobulėjanti priemonė, kurioje darželio mokytojai betarpiškai bendrauja, siekdami bendro tikslo – sėkmingo visapusiško vaiko ugdymosi. Ši internetinė priemonė palengvina ir paspartina informacijos prieinamumą, suteikia papildomą bendravimą patogiu metu ir yra pritaikoma prie darželio poreikių.  Išanalizavus 2020 metų ugdymo proceso organizavimą, pastebima, kad ugdymo kokybė sistemingai tobulinama. Pritaikius tinkamas ir šeimoms patrauklias bendradarbiavimo formos, stiprėja sąveika su šeima. Sudarytos sąlygos vaikų socializacijai, savarankiškumui, kūrybiškumui, iniciatyvumui, dalyvavimui kūrybiniuose konkursuose bei parodose. Mokytojams sudarytos sąlygos kvalifikacijos tobulinimui, skatinamas iniciatyvumas, gerosios patirties sklaida. Plėtojami bendravimo ir bendradarbiavimo ryšiai su socialiniais partneriais per projektinę veiklą, įvairius kultūrinius renginius. Sėkmingai vykdomas sveikos gyvensenos ugdymas, įgyvendinama sveikatos stiprinimo programa „Noriu augti sveikas 2017-2021 m.“ Sunkiau sekėsi sutelkti mokyklos bendruomenę Jungtinių Tautų Darnaus vystymosi įgūdžių formavimo programai ,,Darni mokykla“ vykdyti, kuri skatina atsakingai elgtis su gamtos ištekliais, rinktis sveikesnį maistą, švaresnį transportą, tausoti šalies išteklius.  Emocinio intelekto ugdymo programa ,,Kimočiai’’ jau taikoma dviejose grupėse. Tai smagios, įtraukiančios, naujoviškos ir lengvai į bet kokią ugdymo programą integruojamos veiklos, padedančios vaikams įgyti pasitikėjimo savimi ir išmokti spręsti keblias socialines-emocines situacijas.[Kimočiai](http://oozuu.com/lt/gamintojas/kimochis.html) – žaislai, išreiškiantys jausmus, pavyzdžiui, Debesėlis, Vikšrelis, Lipšniakojė, Katė ir Balandė Meilė. Kiekvienas kimotis (personažas) „slepia kokį nors jausmą“. „Jausmai“ – tai mažos pagalvėlės. ,,Kimočių” taikymas drausmina vaikus, nuteikia darbinei veiklai, pratina laikytis grupės taisyklių.  Svarbiausiu **uždaviniu** išlieka – siekti, kad sveikatos ugdymas išliktų viena iš prioritetinių veiklos sričių, ieškoti naujų efektyvių vaikų sveikatos stiprinimo formų, telkti tėvus ir visą bendruomenę šių įgūdžių stiprinimui. Šis uždavinys įgyvendinamas per Lietuvos Respublikos Švietimo, mokslo ir sporto ministerijos Sporto rėmimo fondo projektų atrankos konkurso finansuojamo projekto veiklos srityje ,,Fizinio aktyvumo veiklos, skatinančios fizinio aktyvumo plėtrą“ vykdymą. Sporto projekto veiklas pradėjome vykdyti rugsėjo mėnesį. Kiekvieną dieną Darželyje kūno kultūros mokytojas vedė kūno kultūros pamokas (dalyvavo 6937 vaikai), krepšinio užsiėmimus (dalyvavo 1120 vaikų), veiklas ant batutų (dalyvavo 311 vaikų), dviračių treniruotes ir išvykas dviračiais (dalyvavo 628 vaikai), jogos užsiėmimus vaikams (dalyvavo 1702 vaikai), mankštas (dalyvavo 1005 vaikai), bėgimus (dalyvavo 188 vaikai), jogos užsiėmimus suaugusiems (dalyvavo 346 darbuotojai ir bendruomenės nariai), veiklas ant batutų suaugusiems (dalyvavo 318 ). Visa Darželio bendruomenė aktyviai įsijungė ir dalyvauja projekto sportinėse veiklose. Vedamuose jogos ir batutų užsiėmimuose suaugusiems dalyvauja Darželio darbuotojai, vaikų tėvai, seneliai.  Praėję metai daugeliui buvo nelengvi, pilni išbandymų, naujų iššūkių. Įprastinę veiklą teko keisti į naują, neišbandytą, bet tai buvo galimybė išreikšti save kitokiomis sąlygomis. Todėl diena iš dienos visi laukėme su viltimi, kad viskas pasikeis į geresnę pusę, kad pagaliau nugalėsime COVID-19 pandemiją ir grįšime į įprastinį gyvenimą. Kokias pamokas jau išmokome šios pandemijos akivaizdoje ir kokias dar turime išmokti?  Turtinta ir atnaujinta ugdomoji aplinka, įsigyta naujų priemonių tyrinėjimui, eksperimentavimui, kalbos, socialiniams, pažintiniams, sveikatingumo įgūdžiams ugdyti. Atnaujintos ir paįvairintos lauko edukacinės erdvės, skatinančios vaikų fizinį aktyvumą. 2020 m. didžiulis dėmesys skirtas lauko edukacinių erdvių kūrimui, atnaujinimui. Dalyvavome Vilniaus vaikų ir jaunimo centro organizuotame edukacinių erdvių konkurse, Anykščių rajono savivaldybės administracijos organizuotame konkurse ,,Gražiausiai tvarkoma įstaigos aplinka“ laimėjome pirmą vietą.  Metų pradžioje buvo švenčiamos tradicinės ir tautinės šventės: ,,Mus aplankė Trys Karaliai“, pilietinė akcija „Atmintis gyva, nes liudija“, Kaziuko mugė „Kūrybinės dirbtuvės“, akcija „Darom“, veiksmo savaitė „Be patyčių“, tarptautinei tolerancijos dienai dalyvavome nuotolinėje konferencijoje, atsisveikinimo su darželiu šventė „Darželi, lik sveikas“ šiais metais vyko neįprastai net birželio mėn. ir kt.  Buvusios kolegės Lina ir Regina mokė mokytojus austi tautiškas juostas. Dauguma mokytojų tautines juostas nuaudė vaikams prie tautinių rūbų.  Mokytojai yra respublikinės ikimokyklinio ugdymo įstaigų darbuotojų asociacijos ,,Sveikatos želmenėliai“ nariai, dalyvauja respublikinio ikimokyklinio ugdymo kūno kultūros pedagogų asociacijos (RIUKKPA) veikloje. Veikloms vykdyti suburtos koordinacinės grupės, mokytojai dalyvavo mokymuose, seminaruose. Dalyvavimas šių asociacijų veiklose, skatino mokytojus ir ugdytinius kryptingai, planuotai judėti, dalyvauti renginiuose.  Darželyje ugdymas vykdomas per projektinę veiklą, integruotą į ugdomąjį procesą. Projektai orientuoti į sveikos gyvensenos, socialinių įgūdžių, aplinkosaugos, meninės raiškos ugdymą. Dalyvauta tarptautiniame tėvų ir mokytojų ilgalaikiame, prevenciniame ir kūrybiškame projekte „Laimingas vanduo-laimingas vaikas“, ,,Kalbos sutrikimų prevencija“, ,,Noriu augti saugus“.  Aktyviai dalyvauta kūrybinių darbų parodose ir konkursuose: lietuvių kalbos ir bendruomenių metams pažymėti paruoštas vaidinimas ,,Jaučio trobelė“, foto parodoje ,,Anykščiai vaiko akimis“, karantino metu, nuotoliniu būdu, prisijungėme prie palaikymo akcijos ,,Vienybė težydi“, kurią organizavo Gargždų lopšelis-darželis ,,Gintarėlis“ . Akcija skirta pagerbti visus, kurie dirba dėl mūsų visų gerovės.( Puošėme savo grupės langą gėle). Dalyvavome respublikinėse ankstyvojo ikimokyklinio amžiaus vaikų nuotraukų parodoje ,,Mes draugai“, kurią organizavo Vilniaus miesto vaikų lopšelis-darželis ,,Žilvitis“. Kūrybinių darbų parodoje ,,Mano svajonių Kalėdinė kojinė“ ,,Šv. Velykos mano lange“, ,,Tai vabzdžių gražumas, tai vabzdžių margumas“ ,,Gražiausias žodis – Mama“. Gautos padėkos ir diplomai.  Priešmokyklinės grupės ugdytiniai dalyvavotarptautiniuose projektuose: ,,Mano krašto pilys“, kurį organizavo Kauno vaikų lopšelis - darželis ,,Gandriukas“,ikimokyklinio ir priešmokyklinio amžiaus vaikų ugdymo priemonių iš antrinių žaliavų projekte ,,Antrasis daiktų gyvenimas“, kurį organizavo Joniškio vaikų lopšelis-darželis ,,Saulutė“. Siuntėme vaikų gamintą priemonę ,,Surask savo vietą“.  Eilę metų dalyvaujame tarptautiniame ekologiniame projekte „Mano žalioji palangė“ ir ,,Žaliasis lėktuvėlis“, kurį organizavo Broniaus Oškinio aviacijos akademija (Kėdainiai, Birutės 2),  aplinkosauginiuose projektuose „Mes rūšiuojam“, ,,Darom“, pieno ir vaisių vartojimo skatinimo programose „Pienas vaikams“, „Vaisių skatinimo naudojimo programa vaikams“  Dalyvavome respublikiniomoksleivių sporto projekto ,,Sportuojame su OP“, estafečių dienoje,respublikiniamekonkurse ,,Kaip ant mūsų stalo atkeliauja...“ ikimokyklinio amžiaus grupėje ,,Bitučių“ grupės ugdytiniai laimėjo I-ąją vietą ir jiems buvo dovanota ekskursiją į Dalios Andželos Ėmužytės Ožkų ūkį , kuris įsikūręs Griciūnų k., Jauniūnų sen., Širvintų rajone. Su vaikais važiavo ir 10 darbuotojų ir 6 tėvai.Prisijungėme prierespublikinių organizuotų parodų: ,,Svajonių gaudyklė“, organizavo Anykščių lopšelio-darželio ,,Eglutė“, ikimokyklinio ir priešmokyklinio amžiaus vaikų virtualios kūrybinių darbų nuotraukų parodos „Padovanok draugui šypseną“.  Priešmokyklinio ugdymo mokytojas išradingai mokė vaikus kitaip. Iš tešlos vaikai gaminosi savo inicialus ir šiuos gaminius kepė. Atlikti vaikų pasiekimų vertinimai, kuriuose aktyviai dalyvavo tėvai. Suorganizuota pažintinė išvyka į Anykščių krašto 505 apsaugos kuopą.  2020 m. įsijungėme į respublikinę draugišką socialinio emocinio ugdymo olimpiadą ,,Dramblys“. Nuotoliniu būdu dalyvavome respublikiniame projekte ,,Sveikatiados iššūkis - pieno tūsas!“ Jame dalyvavo (filmuotą medžiagą siuntė ) tėvai, respublikinio moksleivių sporto projekto ,,Sportuojame su OP“, estafečių diena, Europos judumo savaitė 2020! ,,Žingsniuok-judesį fiksuok-aplinka tausok!“  Nenutraukėme bendradarbiavimo ryšių su socialiniais partneriais. Su gražia akcija, pasitinkant Šv. Kalėdas, Aknystų globos namų gyventojams perdavėme gabių rankų būrelį, lankančių ugdytinių su socialiniu pedagogu, pagamintą ,,Kalėdinį vainiką“ .  Skatinau mokytojus ieškoti naujų tėvų informavimo formų. Tėvai informuojami: pokalbiai apie vaiką, vaiko padarytais darbeliais, atskleidžiančiais savaitės temas, skaidrėmis ir filmuota medžiaga, susirašinėjimais el. paštu, telefoniniais pokalbiais. Tėvai dalyvauja vaiko pasiekimų aplanko vertinime. 100 procentų grupės susikūrę grupių socialinius tinklus Facebook ( kuriuose bendrauja grupės tėvai). 2020 m. mokytojai labai daug bendravo su tėvais nuotoliniu būdu. Inicijuoju mokytojus gaminti ilgalaikes ugdomąsias priemones (siūtas, megztas,). Pagamino priemones: ,,Raidžių trafaretai“ ( iš linoleumo), įlaminavo 120 kortelių su prielinksniais, surinko elektroninių užduočių nuorodų (10 puslapių) aplanką, vaizdines priemones kalbai ugdyti: ,,Abėcėlės raidės “, ,,Mano vardas“, ,,Mano pavardė“ , ,,Sudėk žodį“, ,,Žodžiai“, ,,Abėcėlė“. Priemonę šviesos stalui ,,Skaičiuokime“. Raidžių ir skaičių trafaretus, ,,Linksmieji skaičiai“, ,,Orų kalendorius“, ,,Mokausi pažinti skaičius“.  Bendruomenei rugsėjo mėn. suorganizavau išvyką prie Kupiškio marių, paplaukioti laivu ir susipažinti su Kupiškio apylinkėmis.  Darželio išlaikymui skirtos lėšos panaudotos racionaliai ir taupiai, sprendimai dėl jų panaudojimo derinti su Įstaigos taryba, bendruomene. Naujų mokslo metų pradžiai buvo perdažyta grupė, rūbinė, spintelės, pakeistos vidaus patalpų durys (10 vnt.), vartai. Atlikta metinė vaikų žaidimų aikštelių kontrolė, elektros įrenginių varžų matavimai, manometrų, gesintuvų patikra. Įsigyta įvairių prekių: žaislų, knygų ir šiuolaikinių ugdymo priemonių, nespalvotas spausdintuvas, nešiojamas kompiuteris, 2 monitoriai, 5 stacionarūs kompiuteriai atnaujinti įdėti (SSD diskai), 2 kilimai , antivandalinės lempos sporto salei su apsauginėmis grotelėmis.  Priešmokyklinio ugdymo grupės ugdytiniams nupirkta ugdymo priemonių ir patalynės komplektai.  Visi darbuotojai pilnai aprūpinti apsauginėmis kaukėmis, apsauginiais skydeliais, dezinfekciniu skysčiu rankoms ir paviršiams dezinfekuoti. Džiaugiuosi, kad pavyko sklandžiai suvaldyti COVID-19 situaciją ir susirgo tik 1 vaikas. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Telkti bendruomenę Darželio strateginiam planui 2021–2025 m. parengti | Direktoriaus įsakymu sudaryta darbo grupė, strateginiam planui rengti. | Parengtas strateginis planas 2021–2025 metams | Strateginis planas 2021-2025 m. pateiktas Anykščių rajono savivaldybės Švietimo skyriui ir tarybai patvirtinti |
| 1.2. Integruoti šeimos narius į ugdomąjį procesą, renginius, šventes | Surengti 5 renginiai su šeimomis. tėvai dalyvauja grupės veikloje | 5 bendri renginiai su šeimomis.  80 procentų tėvų dalyvavo grupių, kurias lanko jų vaikai, kasdienėje veikloje | Paskelbus pandemiją, vaikai buvo ugdomi nuotoliniu būdu, 80 proc. tėvų dalyvavo ugdyme, nes iš tėvų mokytojai sulaukė atgalinio ryšio |
| 1.3. Ieškoti papildomo finansavimo būdų | 2020 m. sausio 5 d, pateikta paraiška Švietimo, mokslo ir sporto ministerijos organizuotam 2020 m. Sporto rėmimo fondo projektų atrankos konkursui veiklos srityje „Fizinio aktyvumo veiklos, skatinančios fizinio aktyvumo plėtrą“  2020 m. dalyvavome savivaldybės užimtumo programoje | 2020 m. liepos 16 d. pasirašyta sutartis su Švietimo, mokslo ir sporto ministerijos sporto rėmimo fondu ir Anykščių vaikų lopšeliu-darželiu ,,Žiogelis“ .  2020 m. gegužės 29 d. pasirašyta sutartis Nr. 1-SU-188 | Švietimo, mokslo ir sporto ministerijos organizuotame 2020 m. Sporto rėmimo fondo projektų atrankos konkurse veiklos srityje „Fizinio aktyvumo veiklos, skatinančios fizinio aktyvumo plėtrą“ laimėjome 71.612.00 Eurų,  Užimtumo programai 3 mėn. skirta 2009,89 Eur. |
| 1.4. Atnaujinti ikimokyklinio ugdymo programą | Parengta ikimokyklinio ugdymo programa | 2020 m. birželio 25 d. sprendimu Nr.1-T-192  ikimokyklinio ugdymo programai pritarta rajono savivaldybės Taryboje ir 2020 m. liepos 7 d . patvirtinta direktoriaus įsakymu Nr. V-16 | Patvirtinta Anykščių vaikų lopšelio-darželio ,,Žiogelis“ ikimokyklinio ugdymo programa |
| 1.5. |  |  |  |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |
| 2.2. |  |
| 2.3. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Pasikeitus teisės aktams, peržiūrėti ir atnaujinti Darželio veiklą reglamentuojantys dokumentai, tvarkos aprašai | Virtuvėje atliktas vidaus auditas.  Lapkričio mėn. atlikta korupcijos pasireiškimo tikimybės nustatymo analizė gaunamos paramos apskaitoje, naudojime, viešinime atsiskaityme paramos tiekėjams. Parengiau:  Anykščių vaikų lopšelio-darželio ,,Žiogelis” nuotolinio mokymo tvarkos aprašą, patvirtintą direktoriaus 2020 m. sausio 15 d. įsakymu Nr. V- 4;  Pradėjau rengti Anykščių vaikų lopšelio-darželio ,,Žiogelis” vidaus kontrolės tvarkos aprašą |
| 3.2. Pagerintos lopšelio-darželio ,,Žiogelis“ lauko teritorijos erdvės | Inicijavau įėjimo į Darželio teritoriją vartų pakeitimą naujais, atnaujintos dviejų grupių smėlio dėžės, pakeistas smėlis, naujai įrengtos lauko erdvės (2 virtuvėlės, sodas-daržas). Sutvarkyta lauko aplinka: pašalintos medžių šakos, kurios kliudė praėjimui. |
| 3.3. Praturtinta materialinė bazė | Mokytojai 100 procentų aprūpinti nešiojamaisiais kompiuteriais ir naudojasi elektroniniu dienynu.  Nupirkta: žaliuzės sporto salei ir 4 grupių miegamuosiuose; 2 grupėms dulkių siurbliai;  virtuvėje naujas stalas ir lentyna;  5 planšetiniai kompiuteriai vaikams.  Laimėtas Švietimo, mokslo ir Sporto ministerijos Sporto rėmimo fondo finansuojamas projektas 71612,00 Eurų. Įš finansuojamo sporto rėmimo projekto 2020 m. pagerinta bazė už 7100,00 Eurų: sporto salės grindų danga, ,,Tatamis“, batutai, sportinė apranga, medaliai, taurės, mankštos kilimėliai, treniruokliai vaikams ir suaugusiems, įvairios sporto priemonės ir kt. |
| 3.4. Organizuotas nuolatinis visų dirbančiųjų profesinis tobulėjimas | Mokytojai turėjo galimybę išklausyti įvairių kursų 1239 val. Vidutiniškai vienam mokytojui tenka 82,5 val. 5 mokytojai išklausė Specialiosios pedagogikos ir psichologijos kursus po 60 val., 2 mokytojai klausė kursus po 40 val. ,,Vertinimas ir įsivertinimas“  Vadovai išklausė 137 val. Vidutiniškai vienam vadovui tenka 68,5val.  Kiti darbuotojai išklausė 28 val. Vienam darbuotojui tenka 2,33 val.  Viso darželyje dirbančiųjų išklausyta 1361 val. Vidutiniškai tenka 36,7 val. |
| 3.5. Pravedžiau rajono ikimokyklinių įstaigų mokytojams ir vadovams lauko dieną ,,Lauko edukacinių erdvių taikymas ugdymo procese“ | 2020m. rugsėjo 11 d. įvyko lauko diena, joje dalyvavo 18 dalyvių. AŠPT dalyviams išdavė  pažymas |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |
| 4.2. |  |  |  |
| 4.3. |  |  |  |
| 4.4. |  |  |  |
| 4.5. |  |  |  |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

(pildoma, aptariant ataskaitą)

|  |  |
| --- | --- |
| Vertinimo kriterijai | Pažymimas atitinkamas langelis:  1 – nepatenkinamai;  2 – patenkinamai;  3 – gerai;  4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai + |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1.STEAM metodas ikimokykliniame ir priešmokykliniame amžiuje. |
| 7.2.Profesinio tobulėjimo (vadybinių žinių, inovacijų diegimo) kompetencija. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

(nustatomos ne mažiau kaip 3 ir ne daugiau kaip 5 užduotys)

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
| 8.1. Diegti inovacijas ugdymo procese | Priemonių įsigijimas, naujų metodikų taikymas | 3 grupės įsigys šviesos stalus,  3 grupių mokytojai taikys STEAM metodikas ugdymo procese |
| 8.2. Tęsti projekto ,,Aš judu ir tave kviečiu“ vykdymą | Švietimo, mokslo ir sporto ministerijos sporto rėmimo fondo finansuojamo projekto vykdymas | Bus įgyvendintos veiklų tvarkaraščio veiklos, ataskaitos laiku teikiamos koordinatoriui |
| 8.3. Būtina atnaujinti Darželio teritorijoje esančių šaligatvių dangą | Nors 30 proc. atnaujinti šaligatvių dangos | Įnicijuoti viešuosius pirkimus šioje srityje (prekių ir darbų),  įškloti 30 proc. naujų šaligatvių |
| 8.4.Internetinės svetainės atnaujinimas | Sukurti internetinę svetainę naujo dizaino, laikantis terminų skelbti reikalingą informaciją | Sukurta internetinė svetainė atitinka bendruosius reikalavimus internetinėms svetainėms. Vieša informacija, reguliarus informacijos atnaujinimas |
| 8.5. Vidaus tvarkos aprašo parengimas | Iki 2021 m. vasario 28 d. parengti Vidaus kontrolės tvarkos aprašą | Direktoriaus įsakymu patvirtintas Vidaus kontrolės aprašas |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1.COVID-19 pandemija Lietuvos teritorijoje. |
| 9.2. Žmogiškieji faktoriai (nedarbingumas) |
| 9.3. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(mokykloje – mokyklos tarybos (parašas) (vardas ir pavardė) (data)

įgaliotas asmuo, švietimo pagalbos įstaigoje –

savivaldos institucijos įgaliotas asmuo /

darbuotojų atstovavimą įgyvendinantis asmuo)

**11. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(valstybinės švietimo įstaigos savininko (parašas) (vardas ir pavardė) (data)

teises ir pareigas įgyvendinančios institucijos

(dalyvių susirinkimo) įgalioto asmens pareigos;

savivaldybės švietimo įstaigos atveju – meras)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(švietimo įstaigos vadovo pareigos) (parašas) (vardas ir pavardė) (data)